《踏莎行 寒食悼女》
明代·沈宜修

梅萼惊风，梨花谢雨，疏香点点犹如故。莺啼燕语一番新，无言桃李朝还暮。

春色三分，二分已过，算来总是愁难数。回肠催尽泪空流，芳魂渺渺知何处。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。